****

**รายงานแสดงผลการปฏิบัติงาน**

**ตามนโยบายที่แถลงไว้ต่อสภาเทศบาลตำบลบ้านสิงห์ประจำปีงบประมาณ 2561**

**ของ**

**นางพิศสุดา ลิ่มกำปั่นทอง**

 **นายกเทศมนตรีตำบลบ้านสิงห์**

**เทศบาลตำบลบ้านสิงห์**

**อำเภอโพธาราม จังหวัดราชบุรี**

**คำนำ**

เพื่อให้การปฏิบัติงานของนายกเทศมนตรีตำบลบ้านสิงห์ เป็นไปตามพระราชบัญญัติเทศบาล พ.ศ. 2496 แก้ไขเพิ่มเติมถึง (ฉบับที่ 13) พ.ศ. 2552 มาตรา 48 ทศ วรรค 5 ที่บัญญัติให้นายกเทศมนตรีจัดทำรายงานผลการปฏิบัติงานตามนโยบายที่ได้แถลงไว้ต่อสภาเทศบาลเป็นประจำทุกปี

ดังนั้น เพื่อให้การปฏิบัติงานเป็นไปตามพระราชบัญญัติข้างต้น และยังเป็นการเปิดโอกาสให้แก่ประชาชนผู้เป็นเจ้าของงบประมาณ ได้มีช่องทางในการรับรู้ข่าวสาร ถึงผลการปฏิบัติงานประจำปีงบประมาณ พ.ศ. 2561 ของข้าพเจ้า ในรอบหนึ่งปีของการปฏิบัติงาน ระหว่าง วันที่ 1 ตุลาคม พ.ศ. 2560 ถึง 30 กันยายน พ.ศ. 2561 ข้าพเจ้าจึงได้จัดทำเอกสารประกอบการายงานแสดงผลการปฏิบัติงานประจำปีงบประมาณ พ.ศ. 2561 ตามนโยบายที่ได้แถลงไว้ต่อสภาเทศบาลฉบับนี้ขึ้น

(นางพิศสุดา ลิ่มกำปั่นทอง)

นายกเทศมนตรีตำบลบ้านสิงห์

 พฤศจิกายน 2561 **รายงานแสดงผลการปฏิบัติงาน**

**ตามนโยบายของนายกเทศมนตรีตำบลบ้านสิงห์**

**ประจำปีงบประมาณ พ.ศ.2561**

...................................

**เรียน** ประธานสภาเทศบาลตำบลบ้านสิงห์ ที่เคารพ และสมาชิกสภาเทศบาลผู้ทรงเกียรติทุกท่าน

ตามที่ดิฉัน นางพิศสุดา ลิ่มกำปั่นทอง นายกเทศมนตรีตำบลบ้านสิงห์ ได้แถลงนโยบายการบริหารของเทศบาลตำบลบ้านสิงห์ ต่อสภาเทศบาลตำบลบ้านสิงห์ เมื่อวันที่ 3 ตุลาคม 2556 ซึ่งได้กำหนดนโยบายการบริหารราชการไว้ตามกรอบแนวทาง ในการพัฒนาของนโยบายไว้ รวม 7 ด้าน ประกอบด้วย

1. นโยบายด้านการสาธารณสุขและสิ่งแวดล้อม

2. นโยบายด้านโครงสร้างพื้นฐาน

3. นโยบายด้านการศึกษาและกีฬา

4. นโยบายด้านการพัฒนาคุณภาพชีวิต สังคมและชุมชน

5. นโยบายด้านเศรษฐกิจ

6. นโยบายด้านศิลปวัฒนธรรมและประเพณี

7. นโยบายด้านการเมือง และการบริหาร

เพื่อนำไปสู่การปฏิบัติด้วยการจัดทำโครงการ หรือกิจกรรมต่างๆ เพื่อพัฒนาและสร้างความเจริญให้กับท้องถิ่น รวมทั้งตอบสนองต่อปัญหาความต้องการของท้องถิ่น และครอบคลุมภารกิจหน้าที่ ที่กฎหมายได้กำหนดไว้

 รายงานผลการปฏิบัติงานตามนโยบายฉบับนี้ เป็นการสรุปผลการดำเนินงานในรอบปีงบประมาณ พ.ศ.2561 ซึ่งเป็นการครบรอบ 5 ปี ของการบริหารงานภายใต้ความรับผิดชอบของดิฉัน ทุกโครงการและกิจกรรม เป็นโครงการที่มีความสอดคล้องกับนโยบายที่ได้แถลงไว้ ซึ่งดิฉันมุ่งเน้นการแก้ไขปัญหาความเดือดร้อน เพื่อให้พี่น้องประชาชนได้รับประโยชน์ และความพึงพอใจอย่างสูงสุด ตามที่ได้มุ่งหวังเอาไว้ภายใต้ข้อจำกัดหลายประการ ซึ่งดิฉันและคณะได้ให้ความสำคัญกับโครงการและกิจกรรมที่ประชาชนส่วนใหญ่ และประชาชนส่วนรวมได้รับประโยชน์มากที่สุด ซึ่งมีการดำเนินการจนเกิดผลเป็นรูปธรรม

 ดังนั้นเพื่อให้เป็นไปตามพระราชบัญญัติเทศบาล พ.ศ.2546 แก้ไขเพิ่มเติมจนถึง (ฉบับที่ 12) พ.ศ.2552 มาตรา 48 ทศ วรรคห้า กำหนดให้ “นายกเทศมนตรีจัดทำรายงานแสดงผลการปฏิบัติงานตามนโยบายที่ได้แสดงไว้ต่อสภาเทศบาลเป็นประจำทุกปี”

 ดิฉันจึงขอรายงานผลการปฏิบัติงานตามนโยบายที่ได้แถลงไว้ต่อสภาเทศบาลตำบลบ้านสิงห์ประจำปีงบประมาณ พ.ศ.2561 แยกตามนโยบาย ดังต่อไปนี้

**1. นโยบายด้านสาธารณสุขและสิ่งแวดล้อม** ดังนี้

|  |  |  |
| --- | --- | --- |
| 1.1 | โครงการคลองสวยน้ำใส | 44,004.00 บาท |
| 1.2 | โครงการรณรงค์คัดแยกขยะ และลดปริมาณขยะ | 9,510.00 บาท |
| 1.3 | โครงการป้องกันโรคพิษสุนัขบ้า และคุมกำเนิดสุนัขและแมว | - |
| 1.4 | โครงการตลาดสดน่าซื้อ | 56,754.00 บาท |
| 1.5 | โครงการอบรมเพื่อส่งเสริมสุขภาพผู้สูงอายุ | 29,972.00 บาท |
| 1.6 | โครงการฝึกอบรมของคณะกรรมการร้านอาหารแผงลอยจำหน่ายอาหาร และผู้ประกอบการ | 56,754.00 บาท |
|  | **รวม** | **196,994.00** บาท |

**2. นโยบายด้านโครงสร้างพื้นฐาน** มีการจัดทำโครงการต่าง ๆ ภายใต้นโยบายและยุทธศาสตร์แผนการพัฒนา เพื่อให้การบริการสาธารณะต่าง ๆ ให้สอดคล้องกับความต้องการของประชาชน โดยมีการก่อสร้าง ปรับปรุงถนน ทางเท้า ท่อระบายน้ำ ในพื้นที่เทศบาลตำบลบ้านสิงห์ ดังนี้

|  |  |  |
| --- | --- | --- |
| 2.1 | ก่อสร้างป้ายประชาสัมพันธ์โครงเหล็ก หมู่ที่ 1 | 84,700.00 บาท |
| 2.2 | ก่อสร้างวางท่อระบายน้ำพร้อมปรับปรุงผิวจราจร ซอยแป๊ะกง ถึงคลองชลประทาน หมู่ที่ 6 | 3,259,000.00 บาท |
| 2.3 | ก่อสร้างถนนหินคลุก/ลูกรัง จากคลองชลประทานถึงฟาร์มหมูอัมพร หมู่ที่ 8 | 397,500.00 บาท |
| 2.4 | ก่อสร้างถนนคอนกรีตเสริมเหล็กพร้อมวางท่อระบายน้ำ ซอยรั้วแตะ หมูที่ 10 | 1,140,000.00 บาท |
| 2.5 | ปรับปรุงถนนลาดยางซอยข้างโบสถ์วัดกำแพงใต้ (จากสี่แยกกำแพงใต้ – ซุ้มประตูวัดกำแพงใต้ด้านติดถนนเพชรเกษม) หมู่ที่ 9 | 845,000.00 บาท |
| 2.6 | ก่อสร้างวางท่อระบายน้ำ ค.ส.ล. ขนาด ø 1.20 เมตร พร้อมประตูระบายน้ำ บริเวณลำรางหลังโรงเรียนวัดกำแพงใต้ หมู่ที่ 9 | 671,000.00 บาท  |
| 2.7 | ก่อสร้างถนนคอนกรีตเสริมเหล็กซอยบ้านป้าห่อพร้อมหูช้าง หมู่ที่ 3 | 274,000.00 บาท |
| 2.8 | ปรับปรุงถนนแอสฟัลท์ติกคอนกรีตจากสายสี่แยกกำแพงใต้ หมู่ที่ 8 – หมู่ที่ 12 (ช่วงหน้าบ้าน ร.ต.ปราโมท อยู่หนู ถึงหน้าบ้านนายหวั้น เสียงลือชา)  | 600,000.00 บาท |
| 2.9 | ก่อสร้างถนนแอสฟัลท์ติกคอนกรีต ซอยบ้านทุ่ง 4 หมู่ที่ 12 | 328,000.00 บาท |
| 2.10 | ก่อสร้างระบบระบายน้ำพร้อมปรับปรุงถนนลาดยางแอสฟัลท์ติกคอนกรีตจากบ้านนายเหี่ยว จันทร์ชื่น ถึงห้องแถวนายสนิท และจากบ้าน ร.ต.บรรจง มนต์อนงค์ ถึงบ้านนายปราณี สิงห์พิทักษ์ หมู่ที่ 5 | 485,000.00 บาท |
|  | **รวม** | **8,056,500.00 บาท** |

 **3.นโยบายด้านการศึกษาและการกีฬา**

|  |  |  |
| --- | --- | --- |
| 3.1 | โครงการสานฝันบัณฑิตน้อย | 200,000.00 บาท |
| 3.2 | โครงการเสริมสร้างทักษะและพัฒนาการทางร่างกายให้แก่เด็กและเยาวชนตำบลบ้านสิงห์ | 100,000.00 บาท |
| 3.3 | โครงการส่งเสริมพัฒนาการเพื่อการใฝ่เรียนรู้ให้แก่เด็กและเยาวชนตำบลบ้านสิงห์ | 200,000.00 บาท |
| 3.4 | โครงการวันเด็กแห่งชาติ  | 338,087.00 บาท |
| 3.5 | โครงการจัดซื้อชุดกีฬาและอุปกรณ์ในการแข่งขันกีฬาเยาวชนและประชาชนตำบลบ้านสิงห์ | 100,000.00 บาท  |
| 3.6 | โครงการอาหารเสริม (นม) โรงเรียน | 1,833,014.28 บาท |
| 3.7 | โครงการแข่งขันความเป็นเลิศทางวิชาการระดับภาคกลางและระดับประเทศ | 55,433.00 บาท |
| 3.8 | โครงการสนับสนุนค่าใช้จ่ายในการบริหารสถานศึกษา | 1,088,760.00 บาท |
| 3.9 | เงินอุดหนุนโครงการอาหารกลางวันโรงเรียนอนุบาลโพธาราม | 1,852,800.00 บาท |
| 3.10 | เงินอุดหนุนโครงการอาหารกลางวันโรงเรียนวัดบางกะโด | 542,700.00 บาท |
| 3.11 | เงินอุดหนุนโครงการอาหารกลางวันโรงเรียนวัดหนองอ้อ | 648,000.00 บาท |
| 3.12 | เงินอุดหนุนโครงการอาหารกลางวันโรงเรียนชุมชนวัดกำแพงใต้ | 542,400.00 บาท |
| 3.13 | เงินอุดหนุนโครงการจัดซื้อเครื่องคอมพิวเตอร์เพื่อการเรียนการสอน (โรงเรียนอนุบาลโพธาราม ครุภัณฑ์คอมฯ 11 เครื่อง) | 200,000.00 บาท |
| 3.14 | เงินอุดหนุนโครงการจัดซื้อเครื่องคอมพิวเตอร์เพื่อการเรียนการสอน (โรงเรียนวัดหนองอ้อ) | 40,000.00 บาท |
| 3.15 | เงินอุดหนุนโครงการจ้างครูสอนให้ตรงวิชาเอกและสาระการเรียนรู้เพื่อยกระดับการศึกษา (โรงเรียนชุมชนวัดกำแพงใต้) | 100,000.00 บาท |
| 3.16 | โครงการแข่งขันกีฬาเยาวชนและประชาชนในเขตเทศบาล | 348,995.00 บาท |
| 3.17 | โครงการพัฒนากีฬาและเข้าร่วมการแข่งขันกับหน่วยงานอื่น | 11,500.00 บาท |
| 3.18 | โครงการค่ายเยาวชนเทศบาลตำบลบ้านสิงห์ | 566,410.00 บาท |
| 3.19 | อุดหนุนโครงการพัฒนาเด็กและเยาวชนตำบลบ้านสิงห์ | 50,000.00 บาท |
| 3.20 | โครงการติดตั้งประตูระบบไฟฟ้า | 249,000.00 บาท |
| 3.21 | โครงการพัฒนาคุณภาพนักเรียนศูนย์พัฒนาเด็กเล็ก | 99,900.00 บาท |
| 3.22 | โครงการเสริมสร้างสุขอนามัยนักเรียนศูนย์พัฒนาเด็กเล็กในสังกัดเทศบาลตำบลบ้านสิงห์ | 100,000.00 บาท |
| 3.23 | โครงการทุนการศึกษาสำหรับนักเรียนเยาวชน และผู้ด้อยโอกาสในเขตเทศบาลตำบลบ้านสิงห์ | 100,000.00 บาท |
| 3.24 | โครงการจัดซื้อเครื่องแบบนักเรียนศูนย์พัฒนาเด็กเล็กในสังกัดเทศบาลตำบลบ้านสิงห์ | 99,000.00 บาท |
|  | **รวม** |  **9,465,999.28 บาท** |

**4. นโยบายด้านการพัฒนาชีวิต** **สังคมและชุมชน** ได้มีการจัดสรรงบประมาณในการพัฒนา ด้านสังคม ครอบคลุมในทุก ๆ ด้าน ทั้งด้านการศึกษา การสาธารณสุข การส่งเสริมให้ชุมชนเข้มแข็ง การดูแลสวัสดิการและการให้การสังคมสงเคราะห์ขั้นพื้นฐาน อย่างครอบคลุมและทั่วถึง ด้านความปลอดภัยในชีวิตและทรัพย์สิน เพื่อยกระดับการพัฒนาคุณภาพชีวิตของประชาชน มีผลการดำเนินกิจกรรมตามโครงการ ดังนี้

|  |  |  |
| --- | --- | --- |
| 4.1 | โครงการฝึกอบรมการป้องกันและระงับอัคคีภัย | 23,261.50 บาท |
|  | **รวม** | **23,261.50 บาท** |

  **5. นโยบายด้านเศรษฐกิจ**

|  |  |  |
| --- | --- | --- |
| 5.1 | โครงการฝึกอาชีพระยะสั้น | 83,050.00 บาท |
| 5.2 | โครงการส่งเสริมการผลิตพืชผัก ผลไม้ปลอดภัยได้มาตรฐาน กลุ่มวิสาหกิจชุมชนดอนโพพอเพียง | 40,000.00 บาท |
| 5.3 | โครงการปุ๋ยหมักอินทรีย์ชีวภาพ | 60,000.00 บาท |
|  | **รวม** | **183,050.00 บาท**  |

  **6. นโยบายด้านศิลปะ วัฒนธรรมและประเพณี** ได้ดำเนินการส่งเสริมฟื้นฟูและอนุรักษ์ประเพณีในพื้นที่ตำบลบ้านสิงห์ ให้ประชาชนได้เข้ามามีส่วนร่วมในกิจกรรมต่าง ๆ ดังนี้

|  |  |  |
| --- | --- | --- |
| 6.1 | โครงการประเพณีลอยกระทง | 58,580.00 บาท |
| 6.2 | โครงการงานประเพณีสงกรานต์ลาวเวียง | 190,740.00 บาท |
| 6.3 | โครงการงานบวงสรวงบรรพชนลาวเวียงราชบุรี  | 100,000.00 บาท |
| 6.4 | โครงการสรงน้ำพระและรดน้ำดำหัวผู้สูงอายุ วันผู้สูงอายุแห่งชาติ  |  99,400.00 บาท  |
| 6.5 | โครงการประเพณีแห่ดอกไม้สงกรานต์ลาวเวียงราชบุรี  |  100,000.00 บาท  |
| 6.6 | โครงการงานประเพณีแห่เทียนพรรษา  | 50,000.00 บาท |
|  | **รวม** |  **598,720.00 บาท** |

**7. นโยบายด้านการเมือง และการบริหาร** มีการบริหารงานโดยยึดหลักธรรมาภิบาล หรือใช้หลักการบริหารกิจการบ้านเมืองที่ดี เพื่อเปิดโอกาสให้ประชาชน ผู้นำชุมชน กลุ่มองค์กร และภาคส่วนราชการต่าง ๆ ได้เข้ามามีส่วนร่วมในการแสดงความคิดเห็น ร่วมวางแผน พร้อมทั้งให้คำปรึกษา ให้ข้อเสนอแนะประกอบด้วย

|  |  |  |
| --- | --- | --- |
|  7.1 | โครงการการประชาคมเพื่อจัดทำแผนพัฒนาท้องถิ่นสี่ปีเพิ่มเติมและเปลี่ยนแปลงฯ | - บาท |
| 7.2 | โครงการออกสำรวจภาษี | - บาท |
|  | **รวม** | **-** บาท |

 จากนโยบายการปฏิบัติงานทั้ง 7 ด้านนี้ ตลอดระยะเวลาในการบริหารงานประจำปีงบประมาณ พ.ศ.2561 ดิฉันในฐานะนายกเทศมนตรี ตลอดจนคณะผู้บริหารเทศบาลตำบลบ้านสิงห์ ขอขอบคุณสมาชิกสภาเทศบาล พนักงานและเจ้าหน้าที่ของเทศบาลตำบลบ้านสิงห์ทุกท่านที่ได้มีส่วนร่วมในการสนับสนุนและส่งเสริม การบริหารงานและการปฏิบัติงาน จึงส่งผลให้การดำเนินงานในปีงบประมาณ พ.ศ.2561 ประสบผลสำเร็จด้วยดีตลอดมา และคณะผู้บริหารทุกท่านมีความมุ่งมั่นที่จะพัฒนาเทศบาลตำบลบ้านสิงห์ให้มีศักยภาพนำไปสู่ชุมชนที่น่าอยู่อย่างยั่งยืนตลอดไป

(นางพิศสุดา ลิ่มกำปั่นทอง)

นายกเทศมนตรีตำบลบ้านสิงห์